JHB-vrou het glo haar man vermoor, begraweMeer as ‘n maand ná ‘n man van Lenasia vermis geraak het, is sy vrou in hegtenis geneem vir sy moord en word sy daarvan aangekla dat sy sy oorskot in ‘n vlak graf begrawe het. Die polisie het Dinsdag gesê hulle het ‘n wenk ontvang wat hulle na dié graf toe gelei het, berig EWN. Vier bure is ook in hegtenis geneem op aanklag dat hulle die vrou gehelp het om die man te begrawe. Kay Makhubela, woordvoerder van die polisie in Gauteng, het gesê die vrou het glo met die man baklei. “Die bure het haar gehelp,” het Makhubela gesê. Die vlak graf was op ‘n oop stuk erf opgespoor. Die vyf verdagtes sal binnekort in die hof verskyn.